L-għan ewlieni tal-Kummissjoni Armar u Żgħażagħ Elenjani huwa li tikkonserva l-armar li għandha l-Għaqda tagħna u taħdem sabiex ikollna armar ġdid għall-Festa tagħna. U propju għalhekk li s- sena li għaddiet bdejna narmaw żewġ toroq ġodda li huma Triq Tumas Fenech u Triq Dun Karm Psaila (il-Bvpass). Bdejna billi armajna l-arbli u żejjinihom bil-bnadar b'kulur tal-Għaqda tagħna u issa wasalna sabiex din is-sena nibdew inżanżnu sett ta' bandalori. Dan is-sett ta' bandalori, li huwa sett kbir ta' 20 bandalora, ser ikun fi Triq Tumas Fenech, triq li tasal għall-Kolleġġjata Bażilika Sant'Elena. Kolleġġjata bi storja kbira warajha, Omm il-Paroċċi Maltin. Kif wasalna għall-għażla tad-disinn7 Kif wasalna għall-għażla tas-suġġett tal-pitturi Eżattament wara li għaddiet il-festa bdejna nitkellmu fuq dan ix-xogħol. Bdejna billi l-kummissjoni iddeċidiet it-tema tal-bandalori. Intgħażlet it-tema tal-Parroċċi li ħarġu matul is-snin mill-Kolleġġjata ta' Birkirkara u tal-Knejjes Filjali li jinsabu fil-Parroċċa tagħna. Birkirkara u l-Parroċċa ta' Sant'Elena għandhom storja kbira warajhom fejn nistgħu ngħidu li ħarġu ħafna Parroċċi mill-lokalità tagħna. Hawnhekk issa stajna nitkellmu aħjar mal-artisti li kienu se jaħdmu fuq dan il-proġett tal-bandalori. Il-kummissjoni għażlet id-disinn maħdum mill-artist Redian Micallef li huwa ukoll ser jaħdem fuq ix-xogħol ta' sfumar u ħjata. Redian Micallef se jaħdem għall-ewwel darba fir-raħal tagħna perċ dan l-artist huwa magħruf sew mad-dilettanti tal-festi Maltin. Għax-xogħol fuq il-pitturi ġie magħżul l-artist Kurt Friggieri. Dan l-artist żgur li kull bagrist jafu sewwa għax-xogħol ta' pittura li ħadem fil-passat għas-soċjetà tagħna, b'mod speċjali għax-xogħol li ħadem fl-armar tal-briju. Il-bandalori ser ikun fihom ukoll is-sopraporta li din se tikkumplimenta mad-disinn tal-bandalora. Wara li għamilna din l-għażla importanti bdejna ix-xogħol min-naħa tal-kummissjoni ħalli nlestu l-ewwel parti fil-ħin għall-festa ta' din is-sena. Bdejna billi ġbarna l-informazzjoni kollha tal- Parroċċi li ħarġu mill-Kolleġġjata ta' Birkirkara u l-knejjes Filjali. Il-Pittura li se taraw hija it-titular ta' kull Parroċċa li ħarġet minn Birkirkara. Kemm jista' ikun ser inżommu mat-titular ta' kull Paroċċa/knejjes filjali u fejn dan jekk ma jkunx possibli se naraw li nsibu xi ħaġa addattata ma' dak it-titular. Dawn il-Parroċċi huma : Isem il-Lokalita/Parroċċa Is-sena ta' meta twaqqfet It-Titular tal-Parroċċa Ħ' Attard 1575 Santa Marija Ħal Balzan 1655 Salvatur Ħal Lija 1594 Marija Annunzjata L-Imsida 1867 (Kunċizzjoni) San Ġużepp Tas-Sliema 1878 Stella Maris Il-Ħamrun 1881 San Gejtanu (parti) San Giljan 1891 San Ġiljan Santa Venera 1918 Santa Venera Gżira 1921 M.Tal-Karmnu (Tal-Ġebla - parti) San Ġwann 1965 Madonna ta' Lourdes San Ġużepp Ħaddiem 1973 San Ġużepp Ħaddiem Fleur de Lvs 1975 Madonna tal-Karmnu L-Ibraġġ 1999 Kunċizzjoni Knisja l-Qadima . 2005 Santa Marija Swatar 2008 San Ġorġ Preca Knejjes Filjali fil-Parroċċa ta' Sant' Elena : Knejjes Filjali Id-data tal-Knisja Il-Vitorja 1575 San Pawl 1538 Is-Santwarju tal-Madonna tal-Ħerba 1575 Santu Rokku 1593 SantiAntnin u Santa Katarina 1575 Peress li l-lista hija waħda kbira ser nimxu skont kif ħarġu dawn il-Parroċċi u wara dawk Filjali u bil-mod il-mod nasal għal dawn l-20 bandalora li kif għidna ser ikunu qed jintramaw fi Triq Tumas Fenech, liema triq twassalna sal-Kolleġġjata Bażilika Sant'Elena, liema knisja għandha storja hekk kbira għar-raħal tagħna u hija Omm dawn il-Parroċċi. Tajjeb li nsemmi wkoll li minn dawn il- Parroċċi li ħarġu mill-Kolleġġjata tagħna reġgħu ħarġu Parroċċi oħra. Għalhekk nistgħu ngħidu li l-Parroċċa ta' Sant'Elena hija waħda mill-eqdem Parroċċi fil-gżejjer Maltin u dan aħna l-Karkariżi kburin u lesti li nkomplu nxerrdu l-istorja kbira tar-raħal tagħna. Il-Kummissjoni qed taħdem ħafna sabiex din il-ħolma isir realtà, pero jonqos biss il-ġenerożità tagħkom li kif dejjem għamiltu fil-passat kontu ta' għajnuna f'dak kollu li għamilna għall-ġid tal- festa tagħna. L-ispejjeż huma kbar u nixtiequ li kull min għandu għal qalbu l-festa ta' Sant'Elena jagħti donazzjoni għal dawn il-bandalori sabiex b'hekk inkomplu insebbħu l-festa tant għall-qalb kull Karkariż, il-Festa ta' Sant'Elena. Għaqda Mużikali Sant'Elena : Birkirkara A.D.1919.